Keskhariduse omandanud kutsealustel seisab ees vastutusrikas valikutegemine õpingute jätkamise ja karjääri planeerimise osas. Valikutegemise juures on oluline teadlikkus oma kohustustest ja õigustest kaitseväeteenistuskohustuse täitmisel.     Kutsealusel, kes omandas keskhariduse 2011. aastal ja jätkab vahetult pärast keskhariduse omandamist õpinguid Eesti kõrgkoolis, mille lõpetamisel antakse välja riiklikult tunnustatud diplom, on võimalus teatada Kaitseressursside Ametile kirjalikult 15. septembriks 2011 kalendriaasta, millal ta hiljemalt kolme aasta jooksul õppeasutusse vastuvõtmisest alates soovib asuda ajateenistuskohustust täitma. Seega on 2010. aastal keskhariduse omandanutel õigus valida 2011., 2012., 2013. ja 2014. kalendriaastate vahel. Valitud kalendriaasta ei või olla hilisem kui eriala nominaalajaga lõpetamise aasta.    Kutsealusel on võimalus Kaitseressursside Ametile valitud kalendriaasta teatada kasutades ameti kodulehel või riigiportaalis olevat vormikohast blanketti. Vormikohase teate võib saata posti teel aadressile Maneeži 3, Tallinn, digitaalselt allkirjastatult e-posti aadressile  või riigiportaali kaudu. Õppeasutuse tõendit immatrikuleerimise kohta pole vaja esitada.    Rohkem infot ajateenistuse kohta saab Kaitseressursside Ameti kodulehelt    Tartu Ülikooli vastu võetud üliõpilaskandidaatidel, kes soovivad 2011/2012. õa vältel läbida ajateenistuse ning vormistada selleks ette nähtud akadeemilise puhkuse, tuleb esitada vastava teaduskonna dekanaati avaldus koos ajateenistuskutse koopiaga.